Βαντίμ Κράσικοφ

Ο Βαντίμ Νικολάιεβιτς Κράσικοφ (, επιχειρησιακό ψευδώνυμο Βαντίμ Αντρέιεβιτς Σοκολόφ (), γενν. 10 Αυγούστου 1965, Κενεστομπέ, Καζακική ΣΣΔ) είναι Ρώσος πράκτορας μυστικών υπηρεσιών, που καταδικάστηκε σε ισόβια κάθειρξη στη Γερμανία για τη δολοφονία του Τσετσένου στρατιωτικού Ζελιμχάν Χανγκοσβίλι στο Βερολίνο, στις 23 Αυγούστου του 2019.  Την 1η Αυγούστου 2024, επέστρεψε στη Ρωσία μετά από ανταλλαγή κρατουμένων μεταξύ της Ρωσίας και της Δύσης.

Μετά την παρακολούθηση και τον πυροβολισμό του Χανγκοσβίλι στο Κλάινερ Τίεργκαρτεν (), πάρκο που βρίσκεται στο Μόαμπιτ του Βερολίνου, ο Κράσικοφ πέταξε το ποδήλατο, το πιστόλι του και μια τσάντα που περιείχε τη μεταμφίεσή του στον ποταμό Σπρέε. Μάρτυρες κάλεσαν την αστυνομία, η οποία και τον συνέλαβε. Στη συνέχεια, οι ερευνητές βρήκαν τα δακτυλικά του αποτυπώματα σε ορισμένα από τα αντικείμενα που ανασύρθηκαν από δύτες της αστυνομίας. Ο Κράσικοφ αρνήθηκε τη δολοφονία, αναφέροντας ότι ήταν τουρίστας ονόματι Βαντίμ Σοκολόφ, όνομα που βρισκόταν στο ρωσικό διαβατήριό του. Η πραγματική του ταυτότητα τελικά διαπιστώθηκε χρησιμοποιώντας φωτογραφίες που έδειχναν τα χαρακτηριστικά του τατουάζ. Έτσι, οι Γερμανοί εισαγγελείς ανέφεραν ότι ο Κράσικοφ εργαζόταν για την Ομοσπονδιακή Υπηρεσία Ασφαλείας της Ρωσικής Ομοσπονδίας, η οποία του έδωσε ψεύτικη ταυτότητα, διαβατήριο και τα μέσα για τη δολοφονία.

Παραπομπές

Κατηγορία:Μυστικοί πράκτορες
Κατηγορία:Δολοφόνοι